Gotham (Nottinghamshire)
Gotham is a Ort in Nottinghamshire in England 7 km sidli vo Nottingham. De Kiach St. Lawrence stommt ausm 12. Joarhundad.

Da Ort is in de Gschichtn vo de Wise Men of Gotham as englische Äquivalent zu Schilda. Es wead ogebli scho in ana Hondschrift vom 13. Joarhundad ois Gotyam eawähnt. Bekonnt is de Siedlung voa oim duachn Kindareim:

Three wise men of Gotham
They went to sea in a bowl
And if the bowl had been stronger
My song would have been longer. 

De Bewohna vo Gotham hom unta ondam an Zaun baut, um an Kuckuck festz'hoitn und so an ewing Summa z griang.

Washington Irving hod 1807 in dem Buach Salmagundi an Nam Gotham vo de Meachn af New York City iwatrong. Den heit ned meah gebraichlichn Spitznam hod Bob Kane fia seine Batman-Comics ois Gotham City vawendt.

Quej 

 Look and Learn. Christmas 2006, 15.

Im Netz 

Rushcliffe